section_heading: Recenzije
paragraph_text: Push the Sky Away dobio je pohvale kritičara. Prema stranici Metacritic, koja albumu daje ocjenu do 100 brojeći recenzije recenzenata iz glavne struje, album ima prosječnu ocjenu 81; ta je ocjena bazirana na 46 recenzija, što označava "univerzalno priznanje."<ref>  Allmusic je albumu dodijelio tri i pol od pet zvjezdica te je glazbeni kritičar Thom Jurek komentirao kako "pjesme sadrže jednostavne melodije i aranžmane koji prikazuju krhkost i nježnost, [ali] unutar ovakvih okvira [skupina] na koncu otkriva svoje oštre kljove i nezadovoljstvo."<ref>  Pišući za The A.V. Club, Jason Heller je izjavio da je "tiransko šuplji minimalizam albuma njegova najveća mana i najveća snaga", primijetio je manjak "kemije" zbog odsutnosti Micka Harveyja i dao albumu ocjenu B-.<ref>  Pisac za BBC Music, James Skinner, opisao je album "zasigurno čudnijim, suptilnijim albumom od zadnjeg Bad Seedsovog uratka" i "teškim, neodoljivim i briljantnim na način koji je The Bad Seeds uvijek radio." U svojoj recenziji za The Guardian, Dave Simpson dodijelio je albumu četiri od pet zvjezdica i komentirao da sadrži "pjesme brzine glazbe za pogreb i ogoljenu glazbu koja zvuči kao da Leonard Cohen pjeva uz minimalizam Jamesa Blakea" te usporedio album i The Boatman's Call (iz 1997. godine).<ref>